ИДЕЕН ПРОЕКТ НА ДИСЕРТАЦИЯ

по научна специалност „Автоматизация на области от нематериалната сфера”,

Професионално направление:

„5.3 Комуникационна и компютърна техника”

**Проблем:** Целта на предложения идеен проект за дисертационен труд е да се изследват възможностите на съвременните технологии за подпомагане на деца със специални образователни потребности при приобщаването им към образователната система, както и за възможности за интеграция и подпомагане на хора с увреждания.

Развитието на съвременните информационни и комуникационни технологии предоставя все по-голям потенциал за разработката на решения, представляващи помощ и подкрепа за деца и хора със сензорни и двигателни увреждания, деца с нарушения от аутистичния спектър, със специфични обучителни трудности и др. Тези технологични решения могат да спомогнат за осигуряването на равен достъп за хора в неравностойно положение до масовото образование, както и за подобряването на качеството им на живот в ежедневието. При деца със СОП, компютърните технологии могат да предоставят възможности за съдействие при преодоляване на бариерите при общуването, а при хора с увреждания е налице потенциал за създаване на решения за по-добро ориентиране и придвижване в околната среда, за известяване чрез употребата на различни сензорни стимули и др. Предвижда се да се направят редица изследвания и да се оценят предимствата и недостатъците на различните решения, както и да се предложат нови софтуерни и хардуерни решения, подобряващи качеството на живота и образованието на децата със СОП и хората с увреждания.

**Работно заглавие (Тема):** Изследване и създаване на технологични решения в помощ на деца със специални образователни потребности и хора с увреждания

**Научни ръководители:** доц. д-р Галина Иванова

**Вид на докторантурата***:* редовна

*Изготвил идейния проект:* 1. доц. д-р Г.Иванова ...............